##### Návrh

##### **VYHLÁŠKA**

**Ministerstva dopravy Slovenskej republiky**

z ...2025,

ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov

Ministerstvo dopravy Slovenskej republiky podľa § 21 zákona č. 150/2013 Z. z. o Štátnom fonde rozvoja bývania v znení neskorších predpisov ustanovuje:

**Čl. I**

Vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení vyhlášky č. 341/2015 Z. z., vyhlášky č. 283/2017 Z. z., vyhlášky č. 361/2018 Z. z., vyhlášky č. 129/2019 Z. z., vyhlášky č. 348/2019 Z. z., vyhlášky č. 374/2020 Z. z., vyhlášky č. 238/2021 Z. z., vyhlášky č. 25/2022 Z. z., vyhlášky č. 87/2023 Z. z., vyhlášky č. 410/2023 Z. z. a vyhlášky č. 86/2024 Z. z. sa mení a dopĺňa takto:

1. § 2 sa dopĺňa odsekmi 22 až 24, ktoré znejú:

„(22) Na obstaranie internátu podľa [§ 6 ods. 1 písm. i)](https://www.slov-lex.sk/pravne-predpisy/SK/ZZ/2013/150/#paragraf-6.odsek-1.pismeno-d) zákona možno poskytnúť úver vo výške 100 % obstarávacieho nákladu, najviac 1 600 eur na 1 m2 podlahovej plochy izieb, príslušenstva izieb, spoločných priestorov internátu najdlhšie na 40 rokov s ročnou úrokovou sadzbou

a) vo výške 1 %, ak ide o žiadateľa podľa [§ 7 ods. 1 písm.](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-b)  [c)](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-c) zákona,

b) podľa [§ 2a](#paragraf-2a), ak ide o žiadateľa podľa [§ 7 ods. 1 písm. g)](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-g) zákona.

(23) Na zateplenie internátu podľa [§ 6 ods. 1 písm. j) prvého bodu](https://www.slov-lex.sk/pravne-predpisy/SK/ZZ/2013/150/#paragraf-6.odsek-1.pismeno-e.bod-1) zákona možno poskytnúť úver vo výške 100 % obstarávacieho nákladu, najviac 240 eur na 1 m2 podlahovej plochy izieb, príslušenstva izieb, spoločných priestorov internátu, najdlhšie na 25 rokov s ročnou úrokovou sadzbou

a) vo výške 1 %, ak ide o žiadateľa podľa [§ 7 ods. 1 písm.](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-b) [c)](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-c) zákona,

b) podľa [§ 2a](#paragraf-2a), ak ide o žiadateľa podľa [§ 7 ods. 1 písm. g)](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-g) zákona.

(24) Na modernizáciu internátu podľa [§ 6 ods. 1 písm. j) druhého bodu](https://www.slov-lex.sk/pravne-predpisy/SK/ZZ/2013/150/#paragraf-6.odsek-1.pismeno-e.bod-2) zákona možno poskytnúť úver vo výške 100 % obstarávacieho nákladu, najviac 1 200 eur na 1 m2 podlahovej plochy izieb, príslušenstva izieb, spoločných priestorov internátu, najdlhšie na 25 rokov s ročnou úrokovou sadzbou

a) vo výške 1 %, ak ide o žiadateľa podľa [§ 7 ods. 1 písm.](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-b) [c)](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-c) zákona,

b) podľa [§ 2a](#paragraf-2a), ak ide o žiadateľa podľa [§ 7 ods. 1 písm. g)](https://www.slov-lex.sk/pravne-predpisy/SK/ZZ/2013/150/#paragraf-7.odsek-1.pismeno-g) zákona.“.

Doterajší odsek 22 sa označuje ako odsek 25.

1. V § 6 ods. 2 písm. j) sa vypúšťa tretí bod.
2. V § 6 ods. 2 sa vypúšťa písmeno l).

Doterajšie písmená m) až x) sa označujú ako písmená l) až w).

1. V § 8 písm. b), písm. c) prvom bode a písm. d) prvom bode sa slová „ ods. 14“ nahrádzajú slovami „ ods. 13“.
2. V § 8 písm. c) treťom bode a písm. d) treťom bode sa slová „§ 14c ods. 4“ nahrádzajú slovami „§ 14c ods. 4“.

**Čl. II**

Táto vyhláška nadobúda účinnosť 1. januára 2026.

**Jozef Ráž**

minister dopravy Slovenskej republiky